**ACORD D’ACCEPTACIÓ DE LA MODIFICACIÓ DE LES CONDICIONS ESPECÍFIQUES DE PRESTACIÓ DEL SERVEI ER-IdCAT I ACORD D’ENCÀRREC DE TRACTAMENT DE DADES DE CARÀCTER PERSONAL ENTRE EL CONSORCI AOC I xxxxxxxxxxxxx PER LA GESTIÓ DEL PROCEDIMENT DE REGISTRE DE DADES AL FITXER SEU ELECTRÒNICA DE L’ADMINISTRACIÓ DE LA GENERALITAT DE CATALUNYA**

**REUNITS**

D’una banda, xxxxxxxxxxxxxx, director/a gerent del Consorci d’Administració Oberta de Catalunya (en endavant Consorci AOC), organisme encarregat del tractament, que actua per autorització de signatura de data xxxxxxxxxxxxxxxxx.

I de l’altra, xxxxxxxx, Alcalde o President de la xxxxxxx, en nom i representació de xxxxxx organisme encarregat del subtractament de dades de caràcter personal, (en endavant l’Entitat de Registre o l’Ens subencarregat)

Ambdues parts, en l’exercici de les funcions que els estan legalment assignades, reconeixent-se recíprocament la capacitat legal necessària per contractar i obligar-se de comú acord.

**MANIFESTEN**

1. Que l’Acord de Govern de 11 de febrer de 2014, a proposta de la Comissió d’Impuls als Mitjans Electrònics a l’Administració (CIMEA) va encarregar la Direcció General d’Atenció Ciutadana i Difusió, a l’Oficina de Processos i Administració Electrònica i al Consorci Administració Oberta de Catalunya (Consorci AOC) l’estudi de mitjans alternatius al certificat digital per a la identificació, autenticació i signatura electrònica, de fàcil utilització per la ciutadania per realitzar tràmits electrònics de nivell baix i mitjà en els termes previstos en l’Esquema Nacional de Seguretat (ENS).
2. Que l’Acord de Govern de 3 de febrer de 2015 reiterava aquests encàrrecs als mateixos òrgans promotors.
3. Que, en virtut de l’anterior, la Direcció General d’Atenció Ciutadana i Difusió (actualment Direcció General d’Atenció Ciutadana) és titular del fitxer de dades personals Seu Electrònica de l’Administració de la Generalitat, declarat per ORDRE PRE/204/2014, de 7 de juliol, per la qual es regulen fitxers que contenen dades de caràcter personal gestionats en l'àmbit del Departament de la Presidència. (DOGC 6662, de data 11 de juliol de 2014), modificada per ORDRE PRE/208/2015, de 8 de juliol, per la qual es regulen fitxers que contenen dades de caràcter personal gestionats en l'àmbit del Departament de la Presidència. (DOGC 6912, de data 14 de juliol de 2015), que té com a finalitat possibilitar la comunicació amb la ciutadania per qualsevol canal i facilitar la identificació i signatura per canal electrònic de les persones que accedeixin a la Seu electrònica de l’Administració de la Generalitat de Catalunya i la resta d’ens previstos en el Decret 232/2013, de 15 d’octubre, pel qual es crea la Seu electrònica, així com publicar al Tauler electrònic la informació d’interès general, les comunicacions i els actes dictats per l’Administració de la Generalitat i la resta d’ens previstos a la normativa. Aquest fitxer contindrà les dades d’identificació i de contacte necessàries per a permetre la validació de la identitat i la signatura mitjançant la tramesa de codis de pas d’ús als dispositius mòbils indicats per cada persona en aquesta base de dades.
4. Que el Consorci AOC, com a responsable de la provisió d’eines d’administració electrònica interoperables entre els administracions catalanes, ha construït sistemes d’identificació, autenticació i signatura electrònica alternatius al certificat digital, per a identificar i autenticar a la ciutadania que accedeix als serveis de les administracions públiques. El funcionament d’aquests sistemes requereixen la consulta al fitxer Seu Electrònica de l’Administració de la Generalitat de Catalunya del qual és titular la Direcció General d’Atenció Ciutadana i Difusió.
5. Que per acord de 6 de maig de 2015, la Direcció General d’Atenció Ciutadana Difusió i el Consorci AOC, han formalitzat un encàrrec de tractament de dades que habilita al Consorci AOC per tractar per compte del responsable el fitxer de dades de caràcter personal Seu Electrònica de l’Administració de la Generalitat de Catalunya, en el que s’integren les dades aportades per la ciutadania per a la seva identificació i signatura electrònica, amb la finalitat de prestar un servei d’identificació, autenticació i signatura electrònica al sector públic de Catalunya, d’acord amb les condicions i el procediment detallat en les condicions de prestació del servei idCAT-SMS. Així mateix, faculta al Consorci AOC per subencarregar als ens del sector públic de Catalunya que ho sol·licitin, el tractament del fitxer Seu Electrònica de l’Administració de la Generalitat exclusivament pel que fa a l’alta, la baixa o la modificació de les dades d’aquelles persones que hagin identificat en les seves dependències els treballadors públics que l’encarregat hagi habilitat específicament per a aquesta funció.
6. Que l’Acord de Govern GOV/92/2015, de 16 de juny, pel qual s’aprova el sistema d’identificació electrònica idCAT-SMS i l’ús del Validador de credencials d’identitat (VALId) va aprovar l’ús del sistema idCAT-SMS, com a sistema d’identificació electrònica amb plena validesa jurídica així com l´ús del Validador de credencials d’identitat (VALId) com a punt comú de confiança, en el qual les aplicacions de les administracions públiques catalanes poden delegar els processos d’autenticació dels usuaris.
7. Que per a poder implantar l’ús del sistema idCAT-SMS, l’Entitat de Registre veu necessari impulsar el registre de les dades de la ciutadania en el fitxer Seu electrònica de l’Administració de la Generalitat de Catalunya, i posa a disposició les seves oficines d’atenció presencial, per al registre de les dades de la ciutadania que ho sol·liciti en el fitxer Seu Electrònica de l’Administració de la Generalitat.
8. Que, als efectes descrits a l’apartat anterior, cal facultar a l’Entitat de registre per registrar les dades de la ciutadania en el fitxer Seu electrònica de l’Administració de la Generalitat, per al sol i únic efecte de permetre-li donar d’alta, baixa o modificar les dades de les persones que hagin estat identificades presencialment pel seu personal, d’acord amb el Procediment d’actuació per a la gestió de les dades del registre en el fitxer Seu electrònica de l’Administració de la Generalitat, que s’annexa a aquest Acord.
9. Que aquest Acord d’encàrrec de tractament se subscriu en el marc del que disposa l’article 12 de la Llei orgànica 15/1999, de 13 de desembre, de protecció de dades de caràcter personal (en endavant LOPD) i el Reial Decret 1720/2007, de 21 de desembre, pel qual s’aprova el Reglament de desenvolupament de la LOPD (en endavant RLOPD) en relació amb el fitxer de dades personals objecte d’aquest encàrrec i del qual és responsable la Direcció General d’Atenció Ciutadana i Difusió del Departament de la Presidència.
10. Que d'acord amb el que estableix l'article 12 de la Llei Orgànica 15/1999, de 13 de desembre, de protecció de dades de caràcter personal, la realització de tractaments de dades personals per compte de tercers per a la prestació d'un servei al responsable del fitxer, no es considera una comunicació de dades, però ha d'estar regulada en un acord que ha de contenir determinats requisits.
11. Que per acord de la Comissió Executiva del Consorci AOC, de XX de XX de 2016, es van modificar les condicions de prestació del servei d’Entitat de Registre IdCAT, el que ha de permetre que aquestes entitats es configurin en una xarxa de registre de serveis d’identitat digital, per tal que les entitats de registre que en formen part, participin en la gestió del procediment de registre de les dades dels sistemes del Consorci AOC o prestadors de serveis d’identitat o signatura amb els que s’hagin subscrit els convenis oportuns.

**CLÀUSULES**

**Primera. Objecte de l’acord**

Mitjançant aquest Acord, l’Entitat de Registre

* Accepta la modificació de les condicions específiques que regulen la prestació del servei ER-IdCAT.per part del Consorci AOC, publicades a la seva seu electrònica ([www.seu.cat/consorciaoc](http://www.seu.cat/consorciaoc)).
* Accepta ser encarregat o subencarregat de tractament de les dades de caràcter personal necessàries per a prestar el/s serveis d’Entitat de Registre. El contingut del tractament de les dades és el que s'indica en el document de condicions específiques de prestació del servei, i específicament, per a la gestió de la informació del fitxer Seu electrònica de l’Administració de la Generalitat, és el que es troba en el contingut del present acord.

**Segona.- Objecte de l’encàrrec de tractament**

Mitjançant aquest Acord, el Consorci Administració Oberta de Catalunya, (en endavant, l’encarregat) habilita a l’Entitat de Registre (en endavant, subencarregat) per tractar per compte del responsable –la Direcció General d’Atenció Cituadana- el fitxer “Seu Electrònica de l’Administració de la Generalitat de Catalunya” , als efectes exclusius de realitzar les operacions presencials de registre de les dades de la ciutadania que ho hagi sol·licitat. En concret, s’autoritza als empleats públics de l’ens subencarregat, que hagin estat formats a l’efecte, i estiguin incorporats a l’aplicatiu d’alta, baixa o modificació de les dades a que fa referència la clàusula quarta lletra c), a realitzar les operacions de recollida, modificació i baixa de les dades de la ciutadania, d’acord amb els procediments establerts en el procediment d’actuació per a la gestió de les dades del registre en el fitxer “Seu electrònica de l’Administració de la Generalitat de Catalunya”.

El tractament consistirà en:

* Verificació i acarament de la identitat de la persona sol·licitant amb document identificatiu (NIF, NIE, passaport, permís de residència o treball)
* Comprovació de l’edat i de la informació de la sol·licitud
* Registre d’entrada de la sol·licitud en el registre del subencarregat
* Procés de les dades en l’aplicació específica que proveirà l’encarregat o el responsable
* Custòdia de la sol·licitud registrada i d’una còpia del document identificatiu utilitzat per la verificació de la identitat de la persona sol·licitant.
* Gestió de la resolució de les incidències que es pugin produir en les operacions de registre de dades al fitxer Seu electrònica de l’Administració de la Generalitat de Catalunya.

**Tercera. Identificació dels fitxers**

Per a l’execució de les prestacions derivades d’aquest encàrrec, el responsable i l’encarregat posen a disposició de l’ens subencarregat els aplicatius necessaris per a realitzar la gestió d’altes, modificacions i baixes del fitxer Seu electrònica de l’Administració de la Generalitat de Catalunya, el qual conté dades de caràcter personal amb un nivell de seguretat mitjà.

L’encarregat declara que se sotmet a la legislació aplicable en matèria de protecció de dades personals, i que disposa de les autoritzacions necessàries per permetre al subencarregat el tractament del fitxer esmentat.

**Quarta. Obligacions de l’Entitat de Registre com a ens subencarregat**

L’Entitat de Registre, com a ens subencarregat, i tot el seu personal se sotmeten a la normativa de protecció de dades, en especial la LOPD i al RLOPD i, de forma específica, a les condicions següents:

1. Utilitzar les dades que formen part d’aquests fitxers, o les que reculli per a ser-hi incloses, només per a la finalitat objecte d’aquest subencàrrec.

Atentent al contingut de l’article 12.4 de la LOPD I 20.3 del RLOPD, en cas que el subencarregat del tractament, destini les dades a una altra finalitat, les comuniqui o les utilitzi incomplint les finalitats del present Acord o les instruccions del Responsable del Fitxer, serà considerat com responsable del tractament i haurà de respondre personalment de les infraccions que hagi comès i de les possibles reclamacions que es puguin produir al respecte.

1. Tractar les dades d’acord amb les instruccions del responsable.
2. Gestionar l’accés i mantenir degudament actualitzat, mitjançant l’aplicatiu d’alta, baixa o modificació de les dades que se li hagi facilitat a l’efecte, el llistat dels empleats públics de la seva organització que, degudament formats, s’hagin autoritzat per a intervenir en la gestió del procés de registre de les dades a la base de dades de la Seu electrònica de l’Administració de la Generalitat.
3. No aplicar, utilitzar o comunicar les dades a terceres persones, ni tan sols per a la seva conservació, llevat que compti amb l’autorització expressa del responsable del fitxer o de l’encarregat de tractament, en els supòsits legalment admissibles.
4. Mantenir el deure de secret respecte de les dades de caràcter personal a que hagin tingut accés en virtut del present encàrrec, fins i tot després de finalitzar el seu objecte.
5. No fer còpies de la informació a què tingui accés, llevat que sigui necessari per a l’adequada execució de l’encàrrec.
6. Assegurar el coneixement adequat i el compliment de les obligacions que corresponen als seus treballadors en el tractament de les dades personals. En aquest sentit, s’obliga a realitzar o permetre la formació necessària al personal al seu càrrec que tingui accés a les dades personals, garantint el compliment de les obligacions derivades de la normativa de protecció de dades.
7. No subcontractar cap de les prestacions que formen part de l’objecte principal d’aquest encàrrec i que comporten el tractament i la recollida de dades personals encomanat, excepte en els casos que aquesta ho autoritzi de forma expressa.
8. Informar les persones afectades, d’acord amb l’article 5 de la LOPD, en les operacions de recollida de dades per integrar-les en els fitxer Seu electrònica de l’Administració de la Generalitat de Catalunya.
9. Implantar i complir amb les mesures de seguretat que corresponen al nivell de seguretat de nivell mitjà, en els termes que estableix el Reglament de desplegament de la Llei orgànica 15/1999, de 13 de desembre, de protecció de dades de caràcter personal, segons el que estableix el Reglament de la Llei orgànica de protecció de dades de caràcter personal, aprovat pel Reial decret 1720/2007, de 21 de desembre.
10. L’accés a les dades serà remot, mitjançant un sistema d’autenticació dels usuaris registrats. En cap cas l’encarregat del tractament o els subencarregats poden incorporar les dades als seus propis sistemes.
11. Comunicar al responsable les modificacions que puguin afectar al document de seguretat, d’acord amb les necessitats i els riscos derivats d’aquest encàrrec. Serà el responsable qui, un cop conegui les modificacions que afectin al document de seguretat, farà les adequacions que s’escaiguin.
12. Una vegada executat o finalitzada la vigència del present subencàrrec, el subencarregat haurà de destruir i/o retornar al Responsable del fitxer, d'acord amb allò que s'estableixi legalment o les indicacions que en aquell moment se li transmetin, les dades de caràcter personal que hagin estat objecte de tractament per part d'aquell durant la vigència del mateix, juntament amb els suports o documents en que consti alguna dada de caràcter personal.

En cas que correspongui, el retorn de les dades es durà a terme en el format i els suports on constin.

En el cas que aquestes dades s’hagin de traspassar a un tercer, totes les dades i informació que es posin en coneixement, amb independència que tinguin o no el caràcter de dada personal, seran considerades dades confidencials i es guardarà absoluta reserva.

En el cas que alguna previsió legal exigeixi la conservació de les dades, o de part d’elles, el subencarregat haurà de conservar-les, degudament bloquejades, per impedir-ne l’accés i el tractament en tant en quant puguin derivar-se responsabilitats.

1. Durant la vigència de l’encàrrec haurà de custodiar la documentació corresponent a les sol·licituds que hagi registrat i ha d’habilitar les mesures de seguretat que corresponguin en l’arxiu d’aquesta documentació com és el garantir l’accés controlat a aquests arxius.
2. El subencarregat consentirà totes les inspeccions que el responsable del fitxer o l’encarregat del tractament considerin necessàries per a comprovar l'adopció i compliment de les mesures de seguretat a què es refereix el paràgraf anterior.

**Cinquena. Obligacions del Consorci AOC com a encarregat del tractament**

a) Posar a disposició dels ens locals, així com de les entitats públiques vinculades o que en depenen i d’altres ens del sector públic català o vinculades a les Universitats que actuïn com a subencarregats del tractament, els aplicatius necessaris per a realitzar la gestió d’altes, modificacions i baixes del fitxer Seu electrònica de l’Administració de la Generalitat de Catalunya. L’aplicatiu per realitzar la gestió del registre de les dades, per part de l’Administració de la Generalitat de Catalunya i de les entitats del sector públic vinculades o que en depenen, que actuïn com a subencarregats de tractament, serà el què els hi indiqui la Direcció General d’Atenció Ciutadana.

b) Garantir la formació del personal dels ens i organismes detallats a l’apartat anterior que actuïn com a subencarregats del tractament, per a registrar les dades de la ciutadania en el fitxer Seu electrònica de l’Administració de la Generalitat de Catalunya. La formació del personal de l’Adminstració de la Generalitat i de les entitats del sector públic vinculades o que en depenen, que actuïn com a subencarregats de tractament, es durà a terme per qui designi la Direcció General d’Atenció ciutadana.

c) Posar a disposició de l’Administració de la Generalitat, dels ens locals i de tots els ens del Sector Públic de Catalunya, que actuïn com a subencarregats de tractament, l’aplicatiu necessari per a la custòdia de la documentació originada en el procediment d’alta de la ciutadania en el fitxer Seu electrònica de l’Administració de la Generalitat de Catalunya.

d) Tenir a disposició de la Direcció General d’Atenció ciutadana, si escau, el llistat del personal format i autoritzat per l’ens subencarregat per a la gestió del procés de registre de les dades, en virtut de la gestió de l’accés i de l’actualització del mateix, que el subencarregat s’ha compromès a realitzar dins l’aplicatiu de gestió d’altes modificacions i baixes del fitxer Seu electrònica de l’Administració de la Generalitat de Catalunya.

e) Lliurar el procediment d’actuació per al registre de les dades de la ciutadania en el fitxer Seu electrònica de l’Administració de la Generalitat de Catalunya que ha elaborat el responsable del fitxer

**sisena. Obligacions econòmiques**

El responsable del fitxer i l’encarregat del tractament s’obliguen a assumir amb càrrec als seus pressupostos ordinaris la provisió de les eines de gestió electrònica per a que els ens subencarregats puguin realitzar les operacions de registre de les dades.

L’Enitat de Registre com a ens subencarregat s’obliga, amb càrrec al seu pressupost, a posar a disposició els mitjans personals i materials necessaris per a realitzar les altes, modificacions i baixes del fitxer Seu electrònica de l’Administració de la Generalitat de Catalunya,

**Setena. Exercici de drets**

En cap cas, el subencarregat de tractament, resoldrà els procediments d’exercici els drets d’accés, rectificació, cancel·lació i oposició que puguin exercir els titulars de dades de caràcter personal, que assumirà sempre, en exclusiva el Responsable del fitxer.

El subencarregat tindrà l’obligació de comunicar al responsable del fitxer, per mitjà de la plataforma electrònica EACAT, les peticions que rebi directament de les persones interessades en exercir dels drets d’accés, rectificació, oposició i cancel·lació. Aquesta comunicació s’ha de fer dins del termini màxim de 48 hores, mitjançant el tràmit creat a l’efecte o a l’adreça del responsable indicada a la clàusula novena, i contindrà també, si escau, qualsevol altra informació que pugui ser rellevants per resoldre-la.

**Vuitena. Modificació de l’Acord**

Aquest Acord d’encàrrec de tractament es podrà modificar de manera expressa de comú acord entre les parts, mitjançant la signatura de la corresponent addenda.

**Novena. Vigència**

Aquest acord desplegarà la seva eficàcia quan les condicions de prestació del servei siguin aprovades per la Comissió Executiva del Consorci AOC i es publiquin en la seva seu electrònica**.**

Aquest Acord romandrà vigent mentre el subencarregat es configuri com a entitat de Registre de la base de dades de la Seu electrònica de l’Administració de la Generalitat i dels servei d’identificació i signatura del Consorci AOC.

**Desena. Comunicacions i notificacions**

Les comunicacions adreçades al responsable del tractament s’enviaran a :

Direcció General d’Atenció Ciutadana,

Via Laietana 14, 3a. Planta. 08002-Barcelona.

ameq.presidencia@gencat.cat

Les comunicacions adreçades a l’encarregat de tractament s’enviaran a :

Director Gerent del Consorci AOC

Carrer de Tànger, 98 (planta baixa) 22@ Edifici Interface 08018 Barcelona

direcció@aoc.cat

Les comunicacions adreçades al subencarregat de tractament s’enviaran a :

xxxxxxxx

**Onzena. Resolució de conflictes**

Les parts resoldran de comú acord qualsevol controvèrsia o discrepància que pogués sorgir en la interpretació, l’execució el compliment de l’acord. En cas que això no fos possible, les parts se sotmeten a la jurisdicció contenciosa administrativa.

En prova de conformitat, ambdues parts signen el present acord per duplicat, en el lloc i la data assenyalats a l’encapçalament, quedant exemplar en poder de cada una de les parts.

Barcelona,

|  |  |
| --- | --- |
| **xxxxxxxxxxxxxxx**xxxxxxxxxxxxxxxxxxxx | **xxxxxxx**xxxxxxxxxxxxxxxxxxxxxxxx |